In nomine sancte et individue Trinitatis, amen, Philippus Dei gratia Francorum rex. Regie morem benignitatis nos implere credimus quando locis ecclesie Dei Deoque famulantibus mancipatis nostre protectionis tutelam indulgemus. Notum itaque facimus universis presentibus pariter et futuris quod villam sancti Satyri que nuncupatur Meva, ob Dei amorem et beati Satyri reverentiam, salvo jure alieno sub nostra protectione atque custodia suscepimus. Quod ut ratum habeatur et apud posteros maneat inconcussum, presentem paginam sigilli nostri auctoritate conmunimus. Actum apud Lorriacum, anno ab incarnatione Domini millesimo centesimo octogesimo secundo.